Document ID: /roh_data/filtered/fineweb-2-filterrobots_roh.jsonl.gz/70269

Cun l'agricultura sa mida la sexualitad en general. Tuttenina è l'omosexualitad daventada in problem. Sch'il figl dal patriarc è omosexual, finescha la lingia. Ma er la religiun cristiana gioga ina rolla.
E schi vegn oz appellà a la natira, lura è quai in'emprova da giustificaziun, din Carel van Schaik, biolog d'evoluziun e scienzià dal cumportament, e Kai Michel, istoricher e scienzià da litteratura. Ina malgiustia culturala vegn declerada cun pretender ch'i saja la voluntad da la natira. U en la Bibla hai num ch'i saja la veglia da Dieu. Perquai che Eva è sa cumportada mal, han tut las dunnas stuì vegnir chastiadas.